# 4-ти километър (площад)

### от Уикипедия, свободната енциклопедия

Площадът на авиацията, по-известен като 4-ти километър е кръстовище на булевард „Цариградско шосе“ в София, включващ пътния възел при пресичането с булевардите „Асен Йорданов“ и „Г. М. Димитров“. Наименованието „4-ти километър“ се използва и за съседните части на кварталите Гео Милев, Полигона, Мусагеница и Изток.

## [редактиране] Пътен възел

Пътният възел на 4-ти километър обслужва пресичането на „Цариградско шосе“ (в направление северозапад-югоизток) с булевардите „Асен Йорданов“ (на североизток) и „Г. М. Димитров“ (на югозапад). Формата на възела е комбинация на стандартен тип „диамант“ с кръгово движение на второстепенните направления. Главното направление („Цариградско шосе“) преминава по мост с предварително напрегната стоманобетонна конструкция.

## [редактиране] УСБАЛНП

Западно от пътния възел се намират сградите на Университетската специализирана болница за активно лечение по неврология и психиатрия „Свети Наум“ (УСБАЛНП). Болницата включва три психиатрични и три неврологични клиники, клиника по съдебна психиатрия и психология и консултативно-диагностичен блок.[1]

УСБАЛНП е една от първите и най-големи психиатрични клиники в страната. В разговорния български език изразите „4-ти километър“, „от Раднево“ и „от Карлуково“ намекват за местата, в които има психиатрични клиники или такива за душевноболни. Типична употреба: „Тоя да не е избягал от 4-ти километър?“. Обикновено се споменава това място, което е познато на говорещия, софиянци например ползват „4-ти километър“, в югоизточна България - Раднево.

## [редактиране] Военни учреждения

Източно от пътния възел на 4-ти километър се намира комплекс от сгради на Министерството на отбраната. Там се помещават служби на Генералния щаб на Българската армия, главните щабове на Сухопътните и Военновъздушните войски, Институтът за перспективни изследвания за отбрана.

## [редактиране] БАН и СУ

Северно от възела на 4-ти километър е разположен най-големият комплекс от сгради на Българската академия на науките. Там се намират следните негови звена:

- Географски институт
- Геологически институт
- Геофизически институт
- Институт за български език
- Институт за космически изследвания
- Институт за литература
- Институт за фолклор
- Институт по балканистика
- Институт по биофизика
- Институт по ботаника
- Институт по водни проблеми
- Институт по експериментална морфология и антропология
- Институт по експериментална патология и паразитология
- Институт по електрохимия и енергийни системи
- Институт по инженерна химия
- Институт по информационни технологии
- Институт по катализ
- Институт по компютърни и комуникационни системи
- Институт по математика и информатика
- Институт по математика и информатика
- Институт по механика
- Институт по микробиология
- Институт по молекулярна биология
- Институт по невробиология
- Институт по органична химия
- Институт по полимери
- Институт по психология
- Институт по роботизирани системи
- Институт по управление и системни изследвания
- Институт по физикохимия
- Институт по физиология на растенията
- Институт по химически науки
- Научноинформационен център Българска енциклопедия
- Национален център по нанотехнологии
- Национална лаборатория по компютърна вирусология
- Централна лаборатория по биомедицинско инженерство
- Централна лаборатория по мехатроника и приборостроене
- Централна лаборатория по оптичен запис и обработка на информация
- Централна лаборатория по сеизмична механика и сеизмично инженерство
- Централна лаборатория по фотопроцеси
- Център за изследване на населението
- Център по архитектурознание

В същия комплекс се намират сградите на Философския и Стопанския факултет на Софийския университет „Свети Климент Охридски“.

## [редактиране] Бележки

1. ↑ Университетска специализирана болница по неврология и психиатрия "Свети Наум" - Организационна структура

## [редактиране] Вижте още

- 7-ми километър

Взето от „http://bg.wikipedia.org../../../4/-/%D1%82/4-%D1%82%D0%B8_%D0%BA%D0%B8%D0%BB%D0%BE%D0%BC%D0%B5%D1%82%D1%8A%D1%80_%28%D0%BF%D0%BB%D0%BE%D1%89%D0%B0%D0%B4%29.html“.

Категории: Пътища в София | Площади в София

##### Views

- Статия
- Беседа
- Текуща версия

##### Търсене